## **Ovčarski bal na Zatrniku**

V soboto, 31. 8. 2024, bo na Zatrniku potekal Ovčarski bal. Gre za kulturno-zabavno prireditev, ki je namenjena obujanju oziroma ohranjanju tradicionalnih običajev, povezanih z ovčarstvom in zaključkom pašne sezone ter promociji zimskega in poletnega turizma na Gorenjskem.

**Organizator javne prireditve:** RTC Zatrnik d.o.o. v sodelovanju z Turističnim društvom Gorje, Turizmom Bled, Javnim zavodom Triglavski narodni park in Nogometnim klubom Bled.

**Kako lahko pridete do Zatrnika?**

**Peš skozi Pokljuško sotesko.**

V sotesko lahko vstopite v Jeli. Skoraj 2 km dolgo in do 50 m globoko Pokljuško sotesko je v apnenčaste sklade izdolbel nekdanji ledeniški rečni odtok iz talečega ledenika na Pokljuki in tako ustvaril največjo fosilno sotesko v Sloveniji.

Pot ni tehnično zahtevna, vendar na določenih odsekih poteka na višini (Galerije).
**Z avtobusom.**

 **(**[**VOZNI RED**](https://map.e-bled.si/bled-bus/)**).**

**S kolesom**

Manj izkušenim kolesarjem priporočamo uporabo električnega kolesa zaradi 4,5km vzpona na Zatrnik.

**Z osebnim vozilom**

Zagotovljena so ustrezna parkirišča a nekatera niso v neposredni bližini prireditvenega prostora.

**Ovčarski bal na Zatrniku**

**Program:**

Ob 11.30 Začetek Ovčarskega bala in nastop Godbe Gorje

Ob 12.00 Program za otroke s Smučarsko zvezo Slovenije

Ob 12.30 Nastop Godbe Gorje

Ob 13.00 Pozdrav organizatorja prireditve

Ob 13.15 Prihod ovac ob rob prireditvenega prostora

Ob 13.30 Prikaz tradicionalnih ovčarskih običajev (prihod pastirja s planine, striženje ovac, pletenje iz ovčje volne)

Ob 13.45 Pozdravi častnih gostov

Od 14.00-16.00 Glasbeni program ansambla Svizci

Od 16.00-16.30 Srečelov

Od 16.30 dalje Glasbeni program ansambla Svizci

Udeleženci prireditve bodo imeli na izbiro široko ponudbo jedi in pijač, zabavali pa se bodo lahko tudi s plesom in »kegljanjem za jarca«. Na stojnicah bodo na voljo vrste različnih sirov, zelišč in drugih dobrot, pa tudi izdelkov domače obrti. Ob podpori Smučarske zveze Slovenije se bodo otroci lahko preizkusili tudi na mini smučarski skakalnici-Mini Planica. Skakalna oprema (čevlji, smuči in čelade) bo na voljo brezplačno.

**Vstopnine na prireditev ne zaračunavamo!**